14 A re tla nna re letile Jehofa ka bopelotelele, re tshwaregile ka go dira thato ya gagwe go fitlha tsamaiso eno e e boikepo ya dilo e fedisiwa ka nako ya letsatsi la gagwe le legolo? Ga re itse sentle gore dikgang tse di molemo di sa ntse di tla rerwa ka selekanyo se se kana kang pele ga letsatsi la ga Jehofa le fitlha, mme gone re itse gore pele ga bokhutlo bo tla, dikgang tse di molemo tsa Bogosi di tla rerwa mo lefatsheng lotlhe le le nang le baagi go fitlha Modimo a kgotsofala. Mme ruri re tshwanetse go amega ka “dilo tse di eletsegang” tse di sa ntseng di tshwanelwa ke go phuthwa jaaka fa Jehofa a tswelela a tlatsa ntlo ya gagwe ka kgalalelo.—Hagai 2:7. 7 O ka dirisa jang bokgoni jwa gago ka botlalo? Gongwe o ka bontsha basha kafa ba ka simololang dithuto tsa Baebele ka gone le go tswelela ba di tshwara. Fa e le gore o kgaitsadi, a gongwe o ka thusa bommè ba basha gore ba ka tswelela jang ka dilo tsa semoya fa ba ntse ba tlhokometse bana ba bone ba bannye? Fa e le gore o mokaulengwe, a gongwe o ka ruta bakaulengwe ba basha gore ba neele dipuo ka matlhagatlhaga le gore ba nne bareri ba ba atlegileng ba dikgang tse di molemo? A o ka ba bontsha kafa o etelang bakaulengwe le bokgaitsadi ba ba godileng ka gone gore o ba kgothatse semoyeng? Le fa e le gore ga o tlhole o na le maatla a o neng o na le one, o na le ditshono tse dintsi tsa go thapisa basha. Lefoko la Modimo la re: “Bontle jwa makau ke maatla a bone, mme bontlentle jwa bannabagolo ke botlhogoputswa jwa bone.”—Dia. 20:29.